ग्लोबल हरियाणा न्यूज़/११ सितम्बर 2018 फरीदाबाद : अतिरिक्त उपायुक्त-कम सचिव प्रादेशिक परिवहन प्राधिकरण, फरीदाबाद के आदेशानुसार सड़क सुरक्षा के नोडल अधिकारी डा0 एमपी सिंह ने राजकीय उच्च विद्यालय, इन्द्रानगर, फरीदाबाद में सड़क सुरक्षा व प्राथमिक सहायता पर एकदिवसीय कार्यक्रम का आयोजन किया जिसमें सड़क सुरक्षा के नोडल अधिकारी डा0 एमपी सिंह ने कहा कि विद्यार्थी जीवन सीखने के लिए उचित है। हमें सड़क पर निकलते समय सरकार द्वारा बनाये गये नियमों की पालना करनी चाहिए और सड़क के किनारे लगे हुए चिन्ह और प्रतीकों के अनुसार अपना पथ प्रशस्त करना चाहिए। डा0 सिंह ने कहा कि यातायात पुलिस का दिल से सम्मान करना चाहिए। यदि आपके पास वाहन के कागजात व ड्राईविंग लाईसैन्स नहीं है तो आपको चकमा लगाकर भागना नहीं चाहिए। उससे भारी दुर्घटना व क्षति हो सकती है।